《对梅》
宋代·韩元吉

吏事纷俗语，新诗因难成。
朝来见梅花，诗兴还自生。
江头十日雨，云色开小晴。
高山带微雪，北客眼为明。
应怜此花开，与雪犹争衡。
天公翦六出，未敌枝上英。
萧然北窗下，冰壶看斜横。
坐想南山中，晚风千树清。
平生一尊酒，肯为桃李倾。
幽香莫零落，送我扁舟行。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。